kardosdrur/scandi-wiki huggingface dataset:
Christian Schøller

Christian Schøller er navnet på flere personer:

 Christian Schøller (1706-1778) – dansk officer og godsejer
 Christian Schøller (1760-1832) – dansk officer
 Christian Schøller (stænderdeputeret) (1791-1858) – dansk officer, godsejer, stænderdeputeret og kammerherre
 Christian Schøller (1804-1888) – dansk officer
 Christian Schøller (1845-1930) – dansk cand.pharm. og fabrikant
Frederik Christian Kaas (officer)

Frederik Christian Kaas (17. oktober 1825 – 10. juli 1876) var en dansk officer og kammerherre.

Han var søn af kammerjunker og kaptajn Frederik Kaas (1785-1831) og Rigborg Elina Schiøtt (1792-1871) og tilhørte adelsslægten med muren i våbnet.

Kaas blev 1836 landkadet, 1842 sekondløjtnant à la suite af infanteriet (anciennitet fra november 1841), 1843 ved 1. Jægerkorps, 1844 ved Garden til Fods, 1848 premierløjtnant, 1850 karakteriseret kaptajn og samme år forsat til 7. Linjebataljon, adjudant ved 3. Generalkommando og 1858 kaptajn af 1. klasse ved Garden til Fods. Kaas blev 1870 oberst, stillet til rådighed for 1. Generalkommando og var fra 1871 og indtil sin død chef for 13. Bataljon. Han var på flere rejser til Paris.

1849 blev han Ridder af Dannebrogordenen, 1858 kammerjunker, 1867 Dannebrogsmand, 1869 kammerherre og bar en lang række udenlandske ordener. Han var ugift.

Kilder 
Danmarks Adels Aarbog 1917.

Frederik Christian 3
Officerer fra Danmark
Kammerherrer fra Danmark
Danskere i 1800-tallet
Riddere af Dannebrog
Dansk Familie Blad

Dansk Familie Blad var et dansk ugeblad udgivet fra 1910 til 1980. 

Der var tale om et bredt funderet ugeblad med stof for hele familien. Fra 1946 udkom Dansk Familie Blads Billedhæfte nummer 1, med tegneserier som blandt andre Anders And. I begyndelsen af 1970'erne blev den redaktionelle linje lagt om i stil med samtidige ugeblade som Billed-Bladet, samt Se og Hør. I 1980 blev bladet lagt sammen med ugebladet Hjemmet under den fælles titel Stor Hjemmet.

Eksterne henvisninger 
 Billedhæfte Nr.1

Etableret i 1910
Ophørt i 1980
Familie Blad
Louisianakreolsk

Louisianakreolsk (Kréyol La Lwizyàn; French: créole louisianais) er et kreolsk sprog, der tales af louisianakreolere i den amerikanske stat Louisiana. Sproget tales primært i de sydlige og sydvestlige dele af Lousiana. 

Sproget indeholder elementer af fransk, indianske sprog, spansk og vestafrikanske sprog.

Se også 
 Ny Frankrig
 Louisiana-territoriet

Blandingssprog
Fransk sprog
Louisiana
Clyde (Ohio)

Clyde er en by i Sandusky County, Ohio, USA. Den har en befolkning på  indbyggere. Byen er kendt for at være stedet hvor Sherwood Andersons novellesamling fra 1919 Winesburg, Ohio udspillede sig.

Historie 
Clyde blev opkaldt efter Clyde, New York, hjemby for en tidlig borger i Ohio-området.

Geografi 
Clyde har et areal på 13,18 km², og ligger 212 m.o.h.

Bystyre 
Clydes borgmester er Scott Black.

Uddannelse 
Clydes skoledistrikt er Clyde-Green Springs Schools, og byens eneste high school er Clyde High School. Andre offentlige skoler i Clyde omfatter Clyde Elementary og McPherson Middle School.

Økonomi 
Clyde er hjemmet til den største Whirlpool Corporation-fabrik i USA. Denne fabrik er centret af byens økonomi.

Nyligen, Whirlpool blev givet en retssag, der hævder, at fabrikken i Clyde forårsagede en kræftsklynge. Sagsøgere hævder, at fabrikken i Clyde frigjorde en farlig mængde af benzaldehyd. Whirlpool benægtede, at der var nogen forbindelse mellem kræft og fabrikken.

Noter

Eksterne henvisninger 

  (engelsk)

Byer i Ohio
Bolderslev-ulykken

Bolderslev-ulykken er en jernbaneulykke som fandt sted ved Bolderslev Station på den Østjyske længdebane den 14. oktober 1956.

Søndag den 14. oktober 1956 forlod et udflugtstog Tinglev Station kl. 07.40 for at køre til København. På den næste station efter Tinglev, Bolderslev Station, skulle toget kl. 08.00 krydse et godstog, som holdt på hovedsporet. Under indkørsel på krydsningssporet blev et sporskifte omstillet med det resultat at udflugtstogets sidste vogn kom til at køre med et hjulsæt på hvert spor. Vognen blev afsporet og væltede. To passagerer kom i klemme under vognen og var dræbt på stedet. De øvrige passagerer slap med lettere kvæstelser.

Sporskiftet blev omstillet af en hjælpearbejder, som ikke havde beføjelse til at gribe ind i toggangen. En skinnekontaktsikring, som kunne have forhindret ulykken, var blevet slået fra to dage tidligere, fordi den var i uorden.

Kilde 
http://www.jernbanearkivalier.dk/jbb/Jernbanebroen-i-Aalborg-Jernbanebladet-1956-nr11-s305.pdf 

Jernbaneulykker i Danmark
Begivenheder i 1956
Aabenraa Kommune
Zara Tindall

Zara Anne Elizabeth Tindall, MBE (født 15. maj 1981), almindeligt kendt som Zara Phillips og formelt som fru Michael Tindall, er det næstældste barnebarn af dronning Elizabeth 2. af Storbritannien og prins Philip, hertug af Edinburgh. Hun er en respekteret britisk rytter, der har været verdensmester og olympisk mester.

Forældre 
Zara Tindall er det andet barn og den eneste datter af Prinsesse Anne af Storbritannien (The Princess Royal) (født 1950) og dennes første mand kaptajn Mark Phillips (født 1948). Begge forældre tilhører eliten inden for hestesport.

Mesterskaber 
I sit professionelle liv som rytter, er hun kendt som Zara Phillips.

Hun vandt guld ved EM i Blenheim i 2005, og dette gentog sig to år senere i Rom. I 2006 vandt Zara Tindall verdensmesterskabet i Aachen i Tyskland. 

Zara Tindall blev udtaget til Sommer-OL 2008 i Beijing (Hong Kong) i 2008, men hun måtte melde afbud pga. en skade på hesten. Ved Sommer-OL 2012 i London (Greenwich Park) vandt hun sølv i holdkonkurrencen.

Ægteskab  

Zara Tindall var det tredje af dronningens børnebørn, der giftede sig. Hun er gift med rugby-spilleren Mike Tindall (Michael James Tindall, født 1978). Brylluppet fandt sted den 30. juli 2011 i Canongate Kirk i Edinburgh i Skotland. 

Den 8. juli 2013 meddelte det britiske hof, at mr. og mrs. Tindall venter deres første barn i 2014.

Børn 
Zara Tindall og Mike Tindall har tre børn:

 Mia Grace, født 17. januar 2014 

 Lena Elizabeth, født 18. juni 2018 

 Lucas Philip, født 21. marts 2021

I arvefølgen 
Ligesom sin far og sin bror står Zara Tindall udenfor det britiske kongehus. Derimod er hun (sammen med sine børn) en del af kongeslægten, og sammen med børnene indgår hun i den britiske tronfølge, hvor hun står  opført som "Mrs Michael Tindall".

Titler og udmærkelser 
Som datter af den borgerligt fødte Mark Phillips har Zara Tindall ingen kongelige eller adelige titler.

Titler 
15. maj 1981 – 1. januar 2007: Miss Zara Anne Elizabeth Phillips
1. januar 2007 – 30. juli 2011: Miss Zara Anne Elizabeth Phillips MBE
30. juli 2011 – nu: Ms Zara Anne Elizabeth Phillips MBE, Mrs. Michael James Tindall

Ordner 
Efter indstilling fra regeringen har dronningen tildelt hende en orden. Dette skete som en påskønnelse for hendes indsats for ridesporten. 
 MBE: Member of the Most Excellent Order of the British Empire, 1. januar 2007

Henvisninger

Eksterne henvisninger 

 

Huset Windsor
Olympiske mestre fra Storbritannien
Verdensmestre
Sportsfolk fra England
Ryttere
Personer tildelt Member of the Order of the British Empire
Det Britiske Kongehus
Indikatorrør

Et indikatorrør, også kaldet et katodoskop, er et specielt radiorør, der ved et synligt udslag kan vise en modtaget radiokanals signalstyrke. Én designtype af indikatorrør kaldes for det magiske øje.

Elektroner udsendes fra den negative katode og accelererer hen imod den positive anode. De afbøjes i større eller mindre grad af spændingen på et gitter, en spænding der gennem forstærkning er proportional med det signal, hvis styrke skal vises. Elektronerne rammer derpå en skærm, der er belagt med en fosforescerende belægning, og som lyser grønt op. Mønstret af de grønne lys viser udslaget.

Indikatorrør brugtes tidligere på rørbestykkede radiomodtagere til at vise, hvordan man stillede ind på en station, eller på båndoptagere.

Besættelsen og indikatorrør 
Under besættelsen var der generel mangel på radiorør, så radioer leveredes almindeligvis uden indikatorrør. I stedet var hullet lukket med en papskive eller en sortmalet træprop (lidt ironisk kaldet et indikatortræ), og selve røret var erstattet med en lille modstand, i træproppen, for at slutte kredsløbet. Man kunne så, når der kom bedre tider, få isat et rigtigt rør. Denne attrap var i fagkredse hyppigt kaldet "tragisk øje" eller UM 3 (træ).

Se også 
 S-meter
 VU-meter

Elektronrør
Radioteknik
Danske Studier

Danske Studier er et dansk tidsskrift for dansk sprog, litteratur og folkeminder. Tidsskriftet udkom første gang i 1904.

Tidsskriftet afløste Dania: Tidsskrift for Folkemaal og Folkeminder, som var blevet udgivet fra 1890 til 1903.

Tidsskriftets artikelfelt har gennem tiderne omfattet blandt andet artikler om runeindskrifter, stednavne, personnavne, sagnkonger og befolkningsgrupper fra jernalderen overleverede i antikke etnografiske fremstillinger, litteraturforskning, folkeminder, overtro, folkesagn, folkeviser, rim og remser, etnologi med mere.

Tidsskriftets udgivere var Marius Kristensen og Axel Olrik, så Gunnar Knudsen og Marius Kristensen, Gunnar Knudsen og Ejnar Thomsen, senere Aage Hansen og Ejnar Thomsen, der efter Aage Hansen og Erik Dal, Erik Dal og Iver Kjær, Iver Kjær og Flemming Lundgreen-Nielsen, Merete K. Jørgensen og Henrik Blicher.

I september 2021 begyndte tidsskriftet at blive tilgængelig fra tidsskrift.dk, dog først kun med 2020-nummeret.

Referencer

Eksterne henvisninger 

Hjemmeside

Studier
Etableret i 1904
Tidsskrifter fra Danmark
Solvang Vandtårn

Solvang Vandtårn er et vandtårn i Sønderborg, det er bygget i 1936. Vandtårnet blev under 2. Verdenskrig camoufleret, foranlediget af tyskerne, da det kunne være et kendemærke for engelske fly.

Kilde 
 Kim Lykke Jensen, Danmarks vandtårne, , side 124

Bygninger, konstruktioner og anlæg i Sønderborg
Vandtårne i Region Syddanmark
Eynsford Castle

Eysnford Castle er en normannisk borgruin nær landsbyen Eynsford i Kent i England.

Borgen har dele af ringmuren; nogle er omkring 9 meter høje, rester af latriner og bygninger inden for murene.

Eynsford Castle minder om tidlige tyske fæstninger med bergfried: et højt fritstående tårn til forsvar. På trods af dette er den usædvanlig idet der hverken er keep eller tårn.

Det er på English Heritage's liste over Scheduled monument.

Historie 

Borgen er bygget før den normanniske erobring af England som et motte-baileyanlæg i træ.
Før Domesday Book var den ejet af biskoppen af Canterbury og holdt af Ralphs søn af Unspac. De ældste stenmurer stammer fra 1085-87 og er bygget af William de Eynsford I, der var søn af Ralph. I 1250 blev den raseret af en brand, hvorefter en større storsal blev genopbygget af en senere William de Eynsford. Murene blev også forhøjet på det tidspunkt.

I 1261 bliver borgen delt mellem familierne Criol og Kirkeby. Det var årsag til en del konflikter. I 1312 plyndrede Nicholas de Criol borgen i protest over at dommer William Inge havde købt borgen af Kirkeby, hvorefter den gik i forfald.

Herefter blev den har ejet af bl.a. familierne Hart og Dyke fra landsbyen Lullingstone tæt ved. Der bygget et nyt hus på stedet engang i 1500-tallet. I midten af 1700-tallet blev den hundekennel.

I 1797 var der kun ruiner tilbage af borgen, og i 1948 overgik bygningen til staten. Eynsford Castle ejer er English Heritage og er åben for offentligheden.

Se også 
 Liste over borge og slotte i England

Referencer 

Slotte i Kent
Gaping Gill

Gaping Gill (også kendt som Gaping Ghyll) er en naturskabt grotte i North Yorkshire i England. Den er én af de umiskendelige landmærker i de sydlige bakkedrag i Ingleborough – et 98 meter dybt grubehul, hvor bækken Fell Beck flyder ned i. Efter den er faldet 198 meter gennem ét af de største kendte underjordiske hulrum i Storbritannien, forsvinder vandet i det stenede underlag og dukker op igen ved siden af Ingleborough Cave.

Kilder

Kildehenvisninger

Eksterne henvisninger 

Grotter
Englands geografi
Redstedsgade Vandtårn

Redstedsgade Vandtårn i Sønderborg er bygget i 1926, og tegnet af arkitekt Wriedt. Tårnet er i dag lavet om til privat bolig

Kilde 
 Kim Lykke Jensen, Danmarks vandtårne, , side 123

Bygninger, konstruktioner og anlæg i Sønderborg
Vandtårne i Region Syddanmark
Østre Alle (flertydig)

Østre Allé eller Øster Allé kan henvise til

 Østre Alle i Aalborg
 Østre Alle i Ansager
 Østre Allé i Brande
 Østre Alle i Brørup
 Østre Alle i Gedser
 Østre Alle i Hadsund
 Østre Alle i Havndal
 Østre Allé i Rødby
 Østre Alle i Skjern
 Østre Alle i Vejen
 
 Øster Allé i København
 Øster Alle i Løgstør
 Øster Alle i Pandrup
 Øster Alle i Vejen
Caspar Schøller (officer)

Caspar Schøller (død 28. november 1716 i Frederiksstad) var en dansk-norsk officer, far til Christian Schøller.

Han var søn af vicelagmand i Trondhjem Christopher Casparsen Schøller til Gjølmø og Maren Andersdatter. Schøller blev 1689 underkonduktør i den danske Fortifikationsetat, 1692 først fændrik og siden sekondløjtnant ved Sjællandske Regiment, ved hvilket han nu deltog i nogle felttog i Flandern, var således med i slaget ved Neerwinden 1693 og blev efter dette premierløjtnant. I 1695 avancerede han til kaptajn reformé, kom 1699 til Norge som kaptajn og kompagnichef i Smålenske nationale Infanteriregiment og ansattes samtidig ved fortifikationen i Norge, ved hvilken han 1703 blev overkonduktør. 1707 erholdt han majors og 1709 oberstløjtnants karakter, blev sidstnævnte år tillige generalkvartermester, hvorefter han 1710 forlod Smålenske Regiment, i det han blev "Inspektør over alle Fortifikationer i Norge". Før Carl XII's indfald i Norge 1716 rejste Schøller som generalkvartermester langs grænsen for at efterse og regulere grænseposteringerne og tjenesten ved disse. I april begav Schøller sig til Skedsmo, hvor han trak forstærkninger sammen til den ved Nitelven stående postering, og da Carl XII 29. og 30. april forlod Christiania, førte Schøller de samlede 1000-1200 landdragoner og bønder fra Nitsund syd over til Enebak for, om muligt, i forbindelse med de øvrige fremrykkende norske tropper at hindre svenskernes retræte over Glommen. Kong Carls raske bevægelser og umuligheden af samvirken mellem de spredte norske troppekorpser medførte dog, at retræten foregik omtrent uantastet. Schøller, der nød stor anseelse, havde allerede 1715 fået obersts karakter og blev i juli 1716 kommandant i Frederiksstad, der fremdeles ansås for ganske udsat, og hvorfra generalmajor Wilster nu blev fjernet. Her døde Schøller allerede 28. november samme år, efter sigende som følge af sine udstandne besværligheder under krigen.

Han var gift med Isabella Elisabeth født Stockfleth (død 1711), datter af etatsråd og stiftamtmand Christian Stockfleth og Isabella Margrethe født Mechlenburg.

Kilder 
  Biografi af C.O. Munthe
 Personalhistorisk Tidsskrift, 2. række, V, 240.

Personer i Dansk Biografisk Leksikon
Artikler fra 1. udgave af Dansk biografisk leksikon
Personer i Den Store Nordiske Krig fra Danmark-Norge
Officerer fra Danmark-Norge
Nordmænd i 1600-tallet
Nordmænd i 1700-tallet
Caspar 2
Ingeniørofficerer fra Danmark
Godsbanen (Aalborg)

Godsbanen er et område i Aalborg, som har huset Aalborgs godsbaneterminal. Området er for tiden under byomdannelse, og det ventes at udvikle sig til en ny bydel. Arealet ligger omkranset af Jyllandsgade, Aalborg Busterminal - Kennedy Arkaden, Østre Allé og Dag Hammerskjolds Gade. Godsbanen betegnes også som City Campus, fordi VUC&hf Nordjylland og Aalborg Studenterkursus har hjemsted i nybyggeri på arealet, desuden ventes flere andre uddannelsesinstitutioner også at bygge på arealet. Boligselskabet Fjordblink har bygget 2 store bygninger på Godsbanen med ungdoms- og familieboliger.

Udvilkingen af området 
Siden opførelsen af Kennedy Arkaden i 2004 havde godsbanearealet været i bero. I 2010 kom der dog gang i omdannelsen af det gamle areal, idet DSB's ejendomsudvikling ønskede at afhænde og byudvikle arealet, og der viste sig interesse for at etablere et uddannelsescampus, da der var optimale trafikmuligheder ved Kennedy Arkaden. Der blev oprettet et parralelopdrag for at få idéer og tilknyttet rådgivere, og det blev derefter besluttet, at Polyform Arkitekter og Niras skulle stå for arbejdet. Følgende blev der udarbejdet en lokalplan, samt et kvalitetsprogram for områdets omdannelse.

Visionen for området 
Det er visionen at skabe et grønt byområde, der er baseret på sundhed og bæredygtige principper. Der skal sættes fokus på videnbyen og det aktive byliv, og der skal skabes et frugtbart samspil mellem Godsbanen, Østerådalen og de omkringliggende byområder. Herudover er det ønsket at eksperimenterende arkitektur og kreativ genbrug af kulturhistoriske spor skal være med til at skabe identitet i den nye bydel. Østerå ønskes frilagt og langs åen og Østerådalen ønskes etableret et grønt område.

Kilder
Brandmand Sam

Brandmand Sam (Fireman Sam, walisisk: Sam Tân) er en britisk dukke-tv-serie for børn. Den handler om Samuel Peyton-Jones, som er bedre kendt som brandmand Sam. Historierne foregår i og omkring den lille walisiske by Pontypandy. Byen Pontypandy er en fiktiv by, som er en sproglig sammentrækning af de to virkelige walisiske byer: Pontypridd og Tonypandy.

Serien blev i første omgang sendt i britisk tv i perioden 1987-1994 med 33 afsnit fordelt på fire sæsoner. I 2005 blev serien genoplivet, og der er frem til 2013 sendt yderligere 134 fordelt på fem sæsoner. Serien sendes i en række forskellige lande, heriblandt Danmark.

Noter

Eksterne henvisninger 
 

Animerede tv-serier
Britiske tv-serier fra 1980'erne
Britiske tv-serier fra 1990'erne
Britiske tv-serier fra 2000'erne
Britiske tv-serier fra 2010'erne
Britiske tv-serier fra 2020'erne
Tv-programmer fra Channel 5
Anosy

Anosy er en  region på Madagascar beliggende i den tidligere provins Toliara på den sydøstlige del af øen. Den grænser mod vest til regionen Androy, mod øst til Atsimo-Atsinanana og mod nord til Ihorombe.

Geografi 
Regionshovedstad er byen Tôlanaro (tidligere: Fort-Dauphin) der i 2001 havde 39.000 indbyggere. Anosy havde i 2004 omkring  544.200 indbyggere , på et areal af 25.731 km².

Inddeling 
Region ier inddelt i tre distrikter:
 Amboasary Sud
 Betroka
 Tôlanaro

Naturreservater 
 Nationalpark Andohahela ligger omkring 40 km nordvest for Tôlanaro.
  Naturreservat Cap Sainte Marie ligger 63 km syd for byen Tsihombe (230 km sydvest for Tôlanaro)

Eksterne kilder/henvisninger 

Madagaskars regioner
Avram Glazer

Avram "Avi" Glazer er en del af Glazer-familien. Han er søn af Malcolm Glazer, som har kontrollen over First Allied Corporation, Tampa Bay Buccaneers i NFL og den engelske fodboldklub Manchester United F.C.. Hele familien bor til daglig i Florida.

Tidligt liv og uddannelse
Han er søn af Malcolm Glazer og Linda Glazer, som begge to er milliardærer. Han studerede på Washington University i St. Louis, hvor han dimitterede i 1983. Han studerede derudover på flere andre internationale universiteter.

Personligt
Avram Glazer er gift med Jill Henkin Glazer, med hvem han har to børn, Kendall and Libby.

Erhvervsfolk fra USA
Jøder fra USA
Formænd for Manchester United F.C.
Byomdannelse

Byomdannelse er omdannelse af byområder til nye formål. Dermed adskiller det sig fra byfornyelse, der fornyer byen, men til de samme eller lignende  formål. 

Byomdannelse omfatter bl.a. byfortætning på fx tidligere industrigrunde, som får en ny benyttelse. 
Omdannelse af tidligere enfamilieshuse til et større område med lejlighedskomplekser.
Omdannelse af gamle bygninger, fx industribygninger til kontorer og boliger. 

Byomdannelsesprojekter kan være i lille og stor skala fra enkelte bygninger til hele bydele.

Byplanlægning
Shoemaker-Levy 9

Shoemaker-Levy 9 er navnet på en komet opdaget i 1993 af Eugene Shoemaker sammen med sin kone Carolyn Shoemaker og David Levy. På opdagelsestidspunktet var kometen blevet opdelt i 21 brudstykker.

Kometens brudstykker gav i 1994 en stor opvisning i hvilke kræfter der er i spil i Solsystemet. Ved en tidligere passage af Jupiter i 1992 havde kometen passeret så tæt på Jupiters tyngdefelt, at tidevandskræfterne havde sønderrevet kometen til mange stumper i størrelse af op til 2 km. Disse brudstykker slog ned på Jupiter mellem d. 16. og 22. juli 1994 med en hastighed af omkring 60 km/s svarende til 216.000 km/t. Nedslagene ramte den side af Jupiter, der ikke var synlig fra Jorden - men pga. Jupiters hurtige rotation kunne de tydeligt følges fra Jorden efter nogle få timer. Rumsonden Galileo var på vej til Jupiter, og havde fra en afstand af 1,6 AE direkte udsyn til nedslagene. Nedslagene kunne ses som enorme paddehatte, der efterlod store stabile mærker i Jupiters øverste atmosfære med en størrelse på op til 12.000 km. Man regner med at de tre største brudstykker hver frigjorde en energi på ikke mindre end 6.000.000 megaton TNT svarende til 120.000 x Tsar Bomba, den allerstørste brintbombe produceret.

Se også 
 Galileo (rumsonde)
 Kraterkæde
 Meteoritnedslag
 Yanga R. Fernández

Eksterne links 

 Comet Shoemaker-Levy Collision with Jupiter. NASA
 Movies of Comet Shoemaker-Levy Impact on Jupiter July 16, 1994. SAAO 

Solsystemet
Kometer
Toplærke

Toplærke (Galerida cristata) er en fugl i lærkefamilien, der findes udbredt i store dele af Eurasien, Nordafrika og Sahelregionen. Arten er tilpasset tørre, vegetationsfattige områder som stepper, men lever i Nordeuropa som byfugl. I Danmark er arten meget sjælden og har de seneste år kun ynglet i Nordjylland. Den er regnet som kritisk truet på den danske rødliste 2019.

Beskrivelse 
Den 17 cm store toplærke ligner sanglærken, men er lidt større med længere og spidsere næb og tydeligere fjertop på hovedet. Sangen minder lidt om sanglærkens, men er meget langsommere og enklere opbygget. I modsætning til sanglærke og hedelærke er den standfugl i Danmark.

Udbredelse 
Den indvandrede som ynglefugl i Danmark i første halvdel af 1800-tallet, hvor den fandtes på landet om sommeren og i byerne om vinteren. Senere da forholdene ændrede sig i landbruget (med bl.a. mindre brug af heste), blev toplærken i højere grad en byfugl som i midten af 1900-tallet var udbredt i de fleste større danske byer, f.eks. i industri- og havneområder. Siden 2000-tallet er der næsten kun gjort ynglefund i kystbyer i Nordjylland, især Hirtshals. Tilbagegangen er generel for hele Vesteuropa, hvor toplærken helt er forsvundet fra flere lande. Den største bestand findes i Spanien og andre sydeuropæiske lande, hvor arten ikke er i tilbagegang. Den anses globalt derfor ikke som truet.

Kilder og henvisninger 

 Benny Génsbøl, Nordens fugle - en felthåndbog, 1987. .
 Dansk Ornitologisk Forenings beskrivelse af toplærke
 www.iucnredlist.org: Galerida cristata International rødliste over truede dyrearter. Version 2012.2
 Grell, M.B., Hansen, J. & Rasmussen, B. 2002: Overvågning af toplærke Galerida cristata, med en gennemgang og vurdering af de danske ynglehabitater  Naturovervågning. Danmarks Miljøundersøgelser. 46 sider. Arbejdsrapport fra DMU, nr. 171.
 Anders Østerby, (S)toplærken i Danmark , tidsskriftet "Fugle i felten" nr 4, 2003, side 10-11.

 

Fugle fra Eurasien
Fugle fra Nordafrika
Lærker
Merlespiger

Merlespiger (eller mergelspir) er et værktøj til reb- og sømandsarbejder, især på større sejlskibe, eksempelvis splejsning af reb og åbning og lukning af sjækler. Merlespigeren er en aflang kegle i metal og findes i mange størrelser.

Merlespigeren forveksles undertiden med splejsenålen, som også benyttes ved splejsning af reb. Splejsenålen er typisk et bøjet stykke metal med et træhåndtag.

Værktøj
Søfart